Vedlegg A til årsmøteinnkalling

# Årsberetning fra Kongsberg idrettsråd

Idrettsrådets medlemmer

Johnny Løcka, leder (KIF)

Bjørn Haavengen, nestleder (Kongsberg o-lag)

Magne Roland, styremedlem (Skrim)

Øystein Skjelbred, styremedlem (IL Bever’n)

Gunn Marit Storum, styremedlem (BK-svømming)

Jørn Nygaard, styremedlem (KIF)

Elling Dahl, styremedlem (Hvittingfoss alpinklubb)

Kine Saga, ungdomsrepresentant (KCD)

Lone Knutsen, varamedlem (Hvittingfoss IL)

Hans Kristian Førli, varamedlem (Skrim)

Generelt

I tillegg til de faste oppgavene har idrettsrådet denne høsten og vinteren jobbet med oppdatering av underlagsdokumenter som ligger til grunn for idrettsrådets arbeid og samarbeid med andre aktører.

I denne prosessen har vi blant annet besøkt Drammen idrettsråd, hatt møter med Kongsberg kommune, idrettsforbundet, idrettskretsen og Telemarksforskning.

Dette underlaget er viktig da det ligger til grunn for de økonomiske tildelinger som går via idrettsrådet. Underlaget danner også grunnlaget for dialogen med kommunen.

Idrettsrådet har hatt 10 styremøter siden årsmøte i 2022. I tillegg har det vært nedsatt et arbeidsutvalg som har hatt 2 til 3 møter pr måned for å behandle og forberede saker.

Retningslinjer for kommunale tilskudd til kulturformål

Kommunenes dokument: «Retningslinjer for tilskudd til kulturformål 2023» ligger til grunn for søknader og tildeling av midler.

Idrettsrådet har nå tilgang til idrettsforbundets tallunderlag via programmet Power Bi

Tallunderlaget tar utgangspunkt i idrettsregistreringen, og gir til enhver tid tilnærmet oppdaterte tall.

Idrettsrådet har startet en jobb for å se på revidering av kriteriene for tildeling.

Det ble gjennomført en kartlegging av anleggene via en utsendt spørreundersøkelse i 4. kvartal 2022.

Midlene som er bevilget dekker ikke behovet for drift og vedlikehold. Sammen med kommunen jobbes det videre med at se på denne ordningen.

Det er også gjort en mindre justering av kriteriene for tildeling av «utviklingsmidler». Det å vise gode resultater vil nå i større grad bli vektlagt.

Møte med politiske partier

Vi har gjennom året hatt møter med flere av de politiske partene på Kongsberg.

Vi har tatt utgangspunkt i det gjeldene planverk og beslutninger som ligger til grunn for de neste årene og gitt våre prioriteringer for budsjettet 2023.

Vi har gitt følgende prioriteringer.

* 1. Midler til vedlikehold av eksisterende anlegg, inklusive klubbeide anlegg.
	2. Gjennomføre eksisterende kulturanleggsplan vedtatt høsten 2021.
	3. Midler til en fast ansettelse i idrettsrådet med hovedoppgave å støtte frivilligheten innen idretten.

I budsjettforliket som ble vedtatt 11. januar fikk vi gjennomslag for alle våre prioriteringer.

Våre prioriteringer er nå justert for det kommende året:

1. Midler til vedlikehold av eksisterende anlegg, inklusive klubbeide anlegg.
2. Gjennomføre eksisterende kulturanleggsplan vedtatt høsten 2021.
3. Effektiv bruk av eksisterende idrettsanlegg
4. Styrke frivilligheten gjennom et tettere samarbeid mellom de forskjellige instanser som er involvert i idrettens arbeid

Signering av samarbeidsavtale

Torsdag 8. desember signerte vi en ny samarbeidsavtale med Kongsberg Kommune. Avtalen sikrer faste møteplasser for dialog mellom kommunen og idretten.

Avtalen kan leses på idrettsrådet facebookside.

Kongsberg.no

Sammen med Kongsberg næringsforum (KNF) har vi inngått en avtale om å samle informasjonen om idretten på Kongsberg på hjemmesiden til Kongsberg.no.

Denne siden vedlikeholdes og driftes av KNF og «vekst i Kongsberg». Hjemmesidene til hvert av idrettslagene linkes opp under en felles fane for idretten. Idrettsrådet tar ansvaret for fellesinformasjonen. Lagene tar ansvaret for sine egne sider, som i dag.

Dette gir mulighet for å registrere alle arrangement i «det skjer- kalenderen» som blir gjort tilgjengelig for oss. Alle i Kongsberg får mulighet til å være publikum når lokale idrettshelter er i aksjon. Det ble arrangert opplæring i bruk av «det skjer kalenderen» den 18. januar. I tillegg til idrettsrådet møtte NMK Kongsberg.

Målet er å skape begeistring og gi idretten mer synlighet.

Kongsberg Agenda

Det er sendt ut invitasjon til alle idrettslagene om å delta

Idrettskonferansen

Iht. samarbeidsavtalen mellom KIR og KK ble det gjennomført en idrettskonferanse hvor tema var status på idrettsanlegg i Kongsberg.

Det var innlegg fra Telemarksforskning, Kongsberg kommune, KIR og Viken idrettskrets. Ca 70 deltakere.

Planen er at dette gjøres til et årlig arrangement.

Aktive Lokalsamfunn

KIR har søkt og mottatt støtte på kroner 30 000,- fra Viken Idrettskrets. Pengene er videreformidlet til Kongsberg Videregående skole.

Utviklingsmidler

KIR har behandlet søknader og fordelt til sammen kr 70 000. Midlene er fordelt til Frisbee golfkurver i Hvittingfoss (55 000). Bk svømming (15 000).

Lokale aktivitetsmidler (LAM)

Det er fordelt til sammen kr 2 250 000, iht. kriteriene vedtatt på årsmøte i 2022.